**Latvijas Bankas noteikumu projekta "Noteikumi par** **ieguldījumu brokeru sabiedrību atalgojuma politiku un praksi" anotācija**

|  |  |
| --- | --- |
| **Nosaukums** | Noteikumi par ieguldījumu brokeru sabiedrību atalgojuma politiku un praksi |
| **Dokumenta veids** | Latvijas Bankas noteikumi |
| **Izdošanas pamatojums** | Ieguldījumu brokeru sabiedrību likuma 31. panta ceturtā daļa un 37. panta pirmā daļa |
| **Mērķis un būtība** | Noteikumu par ieguldījumu brokeru sabiedrību atalgojuma politiku un praksi mērķis ir izpildīt Ieguldījumu brokeru sabiedrību likumā Latvijas Bankai deleģēto pienākumu – noteikt prasības attiecībā uz ieguldījumu brokeru sabiedrības atalgojuma politiku un praksi, kā arī apkopot ar atalgojuma politiku un praksi saistīto informāciju, ko ieguldījumu brokeru sabiedrības publisko saskaņā ar Eiropas Parlamenta un Padomes 2019. gada 27. novembra regulas (ES) 2019/2033 par prudenciālajām prasībām ieguldījumu brokeru sabiedrībām un ar ko groza regulas (ES) Nr. 1093/2010, (ES) Nr. 575/2013, (ES) Nr. 600/2014 un (ES) Nr. 806/2014 (turpmāk – Regula Nr. [2019/2033](http://eur-lex.europa.eu/eli/reg/2019/2033/oj/?locale=LV)) 51. panta "c" un "d" punkta prasībām, un informāciju, ko šīs ieguldījumu brokeru sabiedrības sniedz par sieviešu un vīriešu atalgojuma atšķirībām, un izvērtēt atalgojuma tendences.  Pašreiz minēto mērķu sasniegšanu nodrošina Finanšu un kapitāla tirgus komisijas 2022. gada 6. septembra normatīvie noteikumi Nr. 162 "Normatīvie noteikumi par ieguldījumu brokeru sabiedrību atalgojuma politiku un praksi" (turpmāk – noteikumi Nr. 162), taču saskaņā ar Latvijas Bankas likuma pārejas noteikumu 3. punktu Finanšu un kapitāla tirgus komisijas līdz 2022. gada 31. decembrim izdotie ārējie normatīvie akti piemērojami līdz dienai, kad stājas spēkā attiecīgie Latvijas Bankas ārējie normatīvie akti, bet ne ilgāk kā līdz 2024. gada 31. decembrim.  Ņemot vērā minēto, Latvijas Banka ir izstrādājusi noteikumu projektu "Noteikumi par ieguldījumu brokeru sabiedrību atalgojuma politiku un praksi" (turpmāk – noteikumu projekts), kas aizstās noteikumus Nr. 162.  Tāpat kā noteikumu Nr. 162 prasības arī noteikumu projekta prasības būs saistošas šādiem finanšu tirgus dalībniekiem (turpmāk – iestāde):   1. Latvijas Republikā licencētām ieguldījumu brokeru sabiedrībām, izņemot:   - nelielas un savstarpēji nesaistītas ieguldījumu brokeru sabiedrības Regulas Nr. 2019/2033 12. panta izpratnē, jo Ieguldījumu brokeru sabiedrību likuma 32. panta pirmā daļa paredz, ka ieguldījumu brokeru sabiedrībai, kas ir uzskatāma par nelielu un savstarpēji nesaistītu ieguldījumu brokeru sabiedrību atbilstoši Regulas Nr. 2019/2033 12. pantam, nepiemēro šā likuma 31. panta pirmās daļas 14. punkta, 36. un 37. panta prasības;  - Ieguldījumu brokeru sabiedrību likuma 3. panta trešajā un ceturtajā daļā minētās ieguldījumu brokeru sabiedrības, ņemot vērā Ieguldījumu brokeru sabiedrību likuma 3. panta trešajā un ceturtajā daļā paredzēto. Šīm ieguldījumu brokeru sabiedrībām tiks piemērotas prasības, kas ir ietvertas Latvijas Bankas noteikumu projektā "Noteikumi par kredītiestāžu atalgojuma politiku un praksi";   1. ārvalstu ieguldījumu brokeru sabiedrību filiālēm, kuras saņēmušas atļauju filiāles darbībai Latvijā, ņemot vērā Ieguldījumu brokeru sabiedrību likuma 3. panta otrajā daļā paredzēto; 2. ieguldījumu pārvaldītājsabiedrībām, jauktām finanšu pārvaldītājsabiedrībām un jauktas darbības pārvaldītāj-sabiedrībām, ņemot vērā Ieguldījumu brokeru sabiedrību likuma 3. panta otrajā daļā paredzēto.  Šobrīd nav Latvijas Republikā licencētu ārvalstu ieguldījumu brokeru sabiedrību filiāļu, kā arī ieguldījumu pārvaldītājsabiedrību, jauktu finanšu pārvaldītājsabiedrību un jauktas darbības pārvaldītājsabiedrību.Noteikumu projekts nosaka:  1. prasības iestādes atalgojuma politikai un tās pamatprincipus; 2. iestādes padomes un valdes lomu un atbildību atalgojuma politikas un prakses noteikšanā; 3. iestādes amatpersonu un darbinieku darbības rezultātu novērtēšanas un atalgojuma mainīgās daļas noteikšanas principus; 4. papildu nosacījumus iestādes riska profilu ietekmējošos amatos esošo amatpersonu un darbinieku atalgojumam; 5. atalgojuma jomas pārskatu sagatavošanas un iesniegšanas kārtību.   Kopumā noteikumu projekts satur prasības, kas ir identiskas noteikumiem Nr. 162, izņemot šādas izmaiņas:   1. noteikumu projekta 6.6. apakšpunktā mainīta atsauce uz Eiropas Vērtspapīru un tirgu iestādes 2023. gada 3. aprīļa pamatnostādnēm ESMA35-43-3565 "Pamatnostādnes par noteiktiem FITD II atalgojuma prasību aspektiem" (turpmāk – Pamatnostādnes Nr. ESMA35-43-3565) attiecībā uz interešu konflikta pārvaldīšanu, sniedzot ieguldījumu pakalpojumus un blakuspakalpojumus, kas aizstāj noteikumos Nr. 162 ietverto atsauci uz Eiropas Vērtspapīru un tirgu iestādes 2022. gada 31. marta pamatnostādnēm ESMA35-36-2537 "Pamatnostādnes par dažiem no FITD II prasībām izrietošajiem aspektiem atalgojumam". Pēc būtības šie dokumenti satur identiskas prasības, tādēļ ieguldījumu brokeru sabiedrībām nav jāievieš jauna prakse, lai ievērotu Pamatnostādnēs Nr. ESMA35-43-3565 norādīto. Noteikumu projekta tvērumam atbilstošas ārvalstu ieguldījumu brokeru sabiedrību filiāles, ieguldījumu pārvaldītājsabiedrības, jauktas finanšu pārvaldītājsabiedrības un jauktas darbības pārvaldītājsabiedrības Latvijā nav licencētas; 2. svītrotas prasības, kas attiecas uz atalgojuma komitejas darbību (noteikumu Nr. 162 IV nodaļa). Minētās prasības pārnestas uz Latvijas Bankas noteikumu projektu, kas noteiks prasības ieguldījumu brokeru sabiedrību pārvaldības sistēmas izveidei, lai prasības, kas attiecas uz padomes komitejām, būtu noteiktas vienuviet; 3. no 2025. gada noteikumu projektā ietvertais pārskats tiks iesniegts Latvijas Bankā, izmantojot paaugstinātās drošības sistēmu (FAS), savukārt noteikumu projekta pielikumā ietverto pārskatu "Informācija par plānoto atalgojuma mainīgo daļu" iestādes sniegs, izmantojot oficiālo elektronisko adresi.   Pārējās noteikumu projekta normas, kuras atšķiras no pašlaik spēkā esošo noteikumu Nr. 162 atbilstošajām normām, paredz redakcionāla vai tehniska rakstura precizējumus un pamatā ir saistītas ar numerācijas maiņu un ar to saistīto atsauču precizēšanu un terminu aktualizēšanu. |
| **Leģitīmais mērķis** | Noteikumu projekta leģitīmais mērķis ir citu personu tiesību aizsardzība un sabiedrības labklājības nodrošināšana.  Šo pamattiesību aizsardzību Latvijas Banka īsteno, nodrošinot finanšu tirgus uzraudzību, kurai ir vitāla nozīme finanšu sistēmas un ekonomiskajā attīstībā, iespējami pilnīgākajā veidā, lai veicinātu sabiedrības uzticēšanos finanšu tirgum un tā dalībniekiem un Latvijas Bankai kā konkrēto finanšu tirgus dalībnieku uzraugam, kas nodrošina to tiesisku un sabiedrības interesēm atbilstošu darbību.  Indivīdam kā finanšu tirgus sistēmas daļai ir būtiski apzināties un saņemt to aizsardzības līmeni, kuru tam nodrošina finanšu tirgus un tā dalībnieku darbības uzraugs (Latvijas Banka), un attiecīgi Latvijas Banka finanšu tirgus un tā dalībnieku darbības uzrauga lomā ir atbildīga par tādu pasākumu veikšanu, kas aizsargā indivīda pamattiesības. Respektīvi, indivīds ir tiesīgs paļauties uz finanšu sistēmas taisnīgu uzraudzību, pretējā gadījumā indivīdam zūd uzticība finanšu sistēmai un motivācija būt šīs sistēmas dalībniekam.  Nosakot iestādēm prasības un veicot to ievērošanas pārbaudes, Latvijas Banka nodrošina tai Latvijas Bankas likumā noteikto pienākumu – veicināt ieguldītāju interešu aizsardzību un finanšu tirgus ilgtspējīgu attīstību un stabilitāti – izpildi. Līdz ar to noteikumu projekts ir nepieciešams, lai Latvijas Banka noteiktu vienotas prasības iestāžu atalgojuma sistēmas izveidei, t. i., prasības atalgojuma politikai un tās piemērošanai, lai nodrošinātu, ka atalgojuma politika un prakse amatpersonām un darbiniekiem, tostarp tiem, kuru profesionālā darbība būtiski ietekmē iestādes riska profilu, atbilst piesardzīgai un efektīvai risku pārvaldīšanai, un veicinātu to, vienlaikus ierobežojot risku uzņemšanos virs noteiktā pieļaujamā risku uzņemšanās līmeņa. |
| **Samērīgums** | Nosakot iestādēm prasības atalgojuma sistēmas izveidei un atalgojuma politikai un praksei, tostarp tām amatpersonām vai darbiniekiem, kuru profesionālā darbība būtiski ietekmē iestādes riska profilu, tiek nodrošināta vienota iestāžu izpratne un pieeja regulējošo prasību interpretācijai un piemērošanai.  Ar noteikumu projektu tiek ieviestas tiesību normas attiecībā uz atalgojuma politiku un praksi, kas izriet no Eiropas Parlamenta un Padomes 2019. gada 27. novembra direktīvas(ES) 2019/2034 par ieguldījumu brokeru sabiedrību prudenciālo uzraudzību un ar ko groza direktīvas 2002/87/EK, 2009/65/EK, 2011/61/ES, 2013/36/ES, 2014/59/ES un 2014/65/ES (turpmāk – Direktīva Nr. 2019/2034). Direktīvas Nr. 2019/2034 prasību pārņemšanas tabula ietverta anotācijas pielikumā.  Vienlaikus noteikumu projekts nodrošina vairāku Eiropas Banku iestādes un Eiropas Vērtspapīru un tirgu iestādes pamatnostādņu[[1]](#footnote-2)\* prasību izpildi.  Līdz ar to atbilstošākais veids, kā nodrošināt Direktīvas Nr. 2019/2034, Eiropas Banku iestādes un Eiropas Vērtspapīru un tirgu iestādes pamatnostādņu prasību izpildi, ir izdot iestādēm saistošus noteikumus. Citas alternatīvas jautājuma noregulēšanai un vienotu prasību noteikšanai nebūtu efektīvas un nesasniegtu izvirzīto mērķi, jo nenodrošinātu vienveidīgu piemērošanu.  Izraugoties piemērotāko līdzekli leģitīmā mērķa sasniegšanai, Latvijas Banka izvērtēja, ka nebūtu atbilstoši izdot, piemēram, zemāka ranga normatīvos aktus, kuri nebūtu iestādei juridiski saistoši. Vienlaikus ar noteikumu projektu tiek noteiktas prasības, kuras Latvijas Banka uzraudzības ietvaros var kontrolēt un nepieciešamības gadījumā par konkrētu prasību pārkāpumu piemērot iestādei korektīvos pasākumus vai sankcijas.  Respektīvi, noteikumu projekts kopumā un tajā ietvertās tiesību normas atbilst samērīguma principam, jo, pirmkārt, ar noteikumu projekta ieviešanu tiek sasniegts leģitīmais mērķis (citu personu tiesību un sabiedrības labklājības aizsardzība) un, otrkārt, nepastāv tādi alternatīvi līdzekļi, kas sasniegtu leģitīmo mērķi tādā pašā kvalitātē. Ņemot vērā iepriekš minētos apstākļus, sabiedrības ieguvums būs lielāks par papildu slogu un resursu ieguldījumu (ņemot vērā jau esošās prasības), kas konkrētai iestādei varētu rasties ar uzliktajiem pienākumiem, un tos atsver sagaidāmie ilgtermiņa ieguvumi stabilāka finanšu sektora veidā.  Noteikumu projekta 10. punktā minētais ierobežojums iestādes padomes locekļiem saņemt atalgojuma mainīgo daļu izriet no Eiropas Banku iestādes 2021. gada 22. novembra pamatnostādņu EBA/GL/2021/13 "Pamatnostādnes par pareizu atalgojuma politiku saskaņā ar Direktīvu (ES) 2019/2034" 185. punkta prasībām un ir nepieciešams, lai mazinātu padomes locekļu interešu konfliktu iespējamību un nodrošinātu iestādes padomes uzraugošo lomu iestādes pārvaldībā. Tādējādi šāds ierobežojums ir nepieciešams leģitīmā mērķa (citu personu tiesību aizsardzība un sabiedrības labklājības nodrošināšana) sasniegšanai. Minēto mērķi nav iespējams sasniegt ar citām, mazāk ierobežojošām prasībām, un labums, ko sabiedrība gūs no šādām prasībām, būs lielāks par indivīda tiesību ierobežojumiem, jo iestādes padomes locekļiem ir iespējams noteikt pienācīgu atalgojuma nemainīgo daļu. |
| **Spēkā stāšanās** | 2025. gada 1. janvāris. Noteikumu projektam jāstājas spēkā vienlaikus ar Latvijas Bankas noteikumu projektu, kas nosaka prasības ieguldījumu brokeru sabiedrību pārvaldības sistēmai. |
| **Ietekme uz Latvijas Bankas budžetu** | Noteikumu projekts neietekmēs Latvijas Bankas budžeta ieņēmumus un izdevumus. |
| **Administratīvā sloga un izmaksu novērtējums (tirgus dalībniekiem)** | Kopumā noteikumu projekts neparedz būtiskas izmaiņas. Noteikumu projektā ietvertās izmaiņas, t. sk. prasības saistībā ar pārmaiņām iestādes iekšējos procesos, radīs papildu administratīvo slogu un izmaksas iestādēm, uz kurām ir attiecināmas noteikumu projekta prasības.  Administratīvās izmaksas precīzi nav aprēķināmas, jo tās šajā gadījumā atkarīgas no vairākiem faktoriem (piemēram, no tā, vai noteikumu projektā ietverto prasību ieviešanai iestāde izmantos iekšējos vai ārējos resursus). |
| **Saistītie dokumenti** | Ar noteikumu projektu saistītie dokumenti:   1. Ieguldījumu brokeru sabiedrību likums; 2. Darba likums; 3. Finanšu instrumentu tirgus likums; 4. noteikumi Nr. 162; 5. Latvijas Bankas 2022. gada 24. oktobra noteikumi Nr. 226 "Noteikumi par elektronisko informācijas apmaiņu ar Latvijas Banku"; 6. Latvijas Bankas noteikumu projekts "Ieguldījumu brokeru sabiedrību pārvaldības sistēmas izveides noteikumi"; 7. Finanšu un kapitāla tirgus komisijas 2022. gada 6. decembra normatīvie noteikumi Nr. 212 "Ieguldījumu brokeru sabiedrību pārvaldības sistēmas izveides normatīvie noteikumi"; 8. Latvijas Bankas noteikumu projekts "Noteikumi par kredītiestāžu atalgojuma politiku un praksi"; 9. Direktīva Nr. 2019/2034; 10. Regula Nr. [2019/2033](http://eur-lex.europa.eu/eli/reg/2019/2033/oj/?locale=LV); 11. Komisijas 2021. gada 13. augusta deleģētā regula (ES) 2021/2154, ar kuru papildina Eiropas Parlamenta un Padomes direktīvu (ES) 2019/2034 attiecībā uz regulatīvajiem tehniskajiem standartiem, ar ko precizē atbilstošus kritērijus to darbinieku kategoriju identificēšanai, kuru profesionālā darbība būtiski ietekmē ieguldījumu brokeru sabiedrības vai tās pārvaldīto aktīvu riska profilu; 12. Komisijas 2021. gada 13. augusta deleģētā regula (ES) 2021/2155, ar ko attiecībā uz regulatīvajiem tehniskajiem standartiem, precizējot to instrumentu klases, kas adekvāti atspoguļo ieguldījumu brokeru sabiedrības kredītkvalitāti parastās situācijās, un iespējamo alternatīvo kārtību, kura ir piemērota izmantošanai atalgojuma mainīgās daļas vajadzībām, papildina Eiropas Parlamenta un Padomes direktīvu (ES) 2019/2034; 13. [Pamatnostādnes Nr. ESMA35-43-3565](https://www.esma.europa.eu/sites/default/files/2023-04/ESMA35-43-3565_Guidelines_on_certain_aspects_of_the_MiFID_II_remuneration_requirements_LV.pdf); 14. [Eiropas Banku iestādes 2021. gada 22. novembra pamatnostādnes EBA/GL/2021/13 "Pamatnostādnes par pareizu atalgojuma politiku saskaņā ar Direktīvu (ES) 2019/2034"](https://www.eba.europa.eu/sites/default/files/document_library/Publications/Guidelines/2021/EBA-GL-2021-13%20Guidelines%20on%20remuneration%20under%20IFD/Translations/1028086/GL%20on%20sound%20remuneration%20policies%20under%20IFD_LV_COR.pdf); 15. [Eiropas Banku iestādes 2022. gada 30. jūnija pamatnostādnes EBA/GL/2022/07 "Pamatnostādnes par salīdzinošās novērtēšanas pasākumiem attiecībā uz atalgojuma praksi un vīriešu un sieviešu darba samaksas atšķirībām saskaņā ar Direktīvu (ES) 2019/2034"](https://www.eba.europa.eu/sites/default/files/document_library/Publications/Guidelines/2022/EBA-GL-2022-07%20GLs%20on%20remuneration%20IFD/Translations/1042324/GL%20on%20remuneration%20and%20pay%20gap%20benchmarking%20under%20IFD%20%28EBA%20GL%202022%2007%29_LV_COR.pdf); 16. [Eiropas Banku iestādes 2022. gada 30. jūnija pamatnostādnes Nr. EBA/GL/2022/08 "Pamatnostādnes par datu vākšanu attiecībā uz augsta atalgojuma saņēmējiem saskaņā ar Direktīvu 2013/36/ES un Direktīvu (ES) 2019/2034"](https://www.eba.europa.eu/sites/default/files/document_library/Publications/Guidelines/2022/EBA-GL-2022-08%20GL%20on%20high%20earners/Translations/1039988/GL%20on%20the%20high%20earner%20data%20collections%20under%20CRD%20and%20IFD%20%28EBA%20GL%202022%2008%29_LV_COR.pdf). |
| **Saskaņošana ar Eiropas Centrālo banku** | Noteikumu projektu nav nepieciešams saskaņot ar Eiropas Centrālo banku. |
| **Saskaņošana ar citām publiskām un privātām personām** | Noteikumu projekts 2024. gada 28. augustā tika publicēts Latvijas Bankas tīmekļvietnes www.bank.lv sadaļas "Tiesību akti" apakšsadaļā "Sabiedrības līdzdalība", aicinot priekšlikumus iesniegt līdz 2024. gada 11. septembrim.  Vienlaikus par noteikumu projektu un notiekošo sabiedrības līdzdalību individuāli tika informētas iestādes, kurām būs saistoša noteikumu projektā ietverto prasību izpilde. |
| **Saskaņošanas rezultāti** | Sabiedrības līdzdalības rezultātā par noteikumu projektu netika saņemti iebildumi vai priekšlikumi. |

Pielikums

Latvijas Bankas noteikumu projekta anotācijai

**Eiropas Savienības tiesību aktu pārņemšanas/ieviešanas tabula**

**Latvijas Bankas noteikumu projekta nosaukums:** "Noteikumi par ieguldījumu brokeru sabiedrību atalgojuma politiku un praksi" (turpmāk – Noteikumu projekts)

**Eiropas Savienības tiesību akta nosaukums:** Eiropas Parlamenta un Padomes 2019. gada 27. novembra direktīva(ES) 2019/2034 par ieguldījumu brokeru sabiedrību prudenciālo uzraudzību un ar ko groza direktīvas 2002/87/EK, 2009/65/EK, 2011/61/ES, 2013/36/ES, 2014/59/ES un 2014/65/ES (turpmāk – Direktīva 2019/2034)

|  |  |  |  |  |  |
| --- | --- | --- | --- | --- | --- |
| **Eiropas Savienības tiesību akta pants, punkts vai apakšpunkts, kurā paredzētās prasības Latvijā jāizpilda** *(Norāda pēc iespējas konkrētāku teksta vienību)* | **Noteikumu projekta punkts vai apakšpunkts, kas izpilda A ailē minēto prasību**  *(Norāda pēc iespējas konkrētāku teksta vienību)* | **Vai A ailē minētā prasība ar B ailē minēto noteikumu projekta punktu vai apakšpunktu tiek izpildīta pilnībā vai daļēji?**  *(Ja daļēji, norāda, kur un kā ir vai tiks nodrošināta prasības pilnīga izpilde)* | **Vai B ailē norādītais noteikumu projekta punkts vai apakšpunkts paredz stingrākas prasības nekā A ailē minētā prasība?**  *(Ja paredz stingrākas prasības, norāda pamatojumu šādu stingrāku prasību nepieciešamībai)* | **Vai A ailē minētā prasība ir jāizpilda obligāti?**  *(Ja Eiropas Savienības tiesību akts paredz izvēles iespēju, norāda, vai un kādēļ šī rīcības brīvība Latvijā ir vai nav jāizmanto)* | **Vai A ailē minētais Eiropas Savienības tiesību akts paredz dalībvalsts paziņošanas pienākumu Eiropas Savienības institūcijām?**  *(Ja paredz, norāda, kas un kādā termiņā šo paziņošanas pienākumu izpildīs)* |
| A | B | C | D | E | F |
| Direktīvas 2019/203430. panta 1. punkta ievaddaļa | Noteikumu projekta 3. punkts un 6. punkta ievaddaļa | Izpilda pilnībā | Nē | Jā | Direktīvas 2019/2034 67. panta 3. punkts paredz, ka dalībvalstis paziņo Eiropas Komisijai un Eiropas Banku iestādei par šīs direktīvas prasību pārņemšanu. Pēc Noteikumu projekta apstiprināšanas Latvijas Bankas padomē minēto paziņošanas pienākumu attiecībā uz Eiropas Komisiju izpildīs Finanšu ministrija, savukārt Eiropas Banku iestādei paziņos Latvijas Banka. |
| Direktīvas 2019/203430. panta 1. punkta (a) apakšpunkts | Noteikumu projekta 6.1. apakšpunkts | Izpilda pilnībā | Nē | Jā |
| Direktīvas 2019/203430. panta 1. punkta (b) apakšpunkts | Noteikumu projekta 6.2. apakšpunkts | Izpilda pilnībā | Nē | Jā |
| Direktīvas 2019/203430. panta 1. punkta (c) apakšpunkts | Noteikumu projekta 6.3. apakšpunkts | Izpilda pilnībā | Nē | Jā |
| Direktīvas 2019/203430. panta 1. punkta (d) apakšpunkts | Noteikumu projekta 6.4. apakšpunkts | Izpilda pilnībā | Nē | Jā |
| Direktīvas 2019/203430. panta 1. punkta (e) apakšpunkts | Noteikumu projekta 6.5. apakšpunkts | Izpilda pilnībā | Nē | Jā |
| Direktīvas 2019/203430. panta 1. punkta (f) apakšpunkts | Noteikumu projekta 12.1. apakšpunkts | Izpilda pilnībā | Nē | Jā |
| Direktīvas 2019/2034 30. panta 1. punkta (g) apakšpunkts | Noteikumu projekta 6.10. apakšpunkts | Izpilda pilnībā | Nē | Jā |
| Direktīvas 2019/203430. panta 1. punkta (h) apakšpunkts | Noteikumu projekta 6.9. apakšpunkts | Izpilda pilnībā | Nē | Jā |
| Direktīvas 2019/203430. panta 1. punkta (i) apakšpunkts | Noteikumu projekta 12.3. apakšpunkts | Izpilda pilnībā | Nē | Jā |
| Direktīvas 2019/203430. panta 1. punkta (j) apakšpunkts | Noteikumu projekta 9.5. apakšpunkts | Izpilda pilnībā | Nē | Jā |
| Direktīvas 2019/203430. panta 1. punkta (k) apakšpunkts | Noteikumu projekta 9.7. apakšpunkts | Izpilda pilnībā | Nē | Jā |
| Direktīvas 2019/203430. panta 2. punkts | Noteikumu projekta 9.7. apakšpunkts | Izpilda pilnībā | Nē | Jā |
| Direktīvas 2019/203430. panta 3. punkts | Noteikumu projekta 6.1. apakšpunkts | Izpilda pilnībā | Nē | Jā |
| Direktīvas 2019/203432. panta 1. punkta (a) apakšpunkts | Noteikumu projekta 22. punkts | Izpilda pilnībā | Nē | Jā |
| Direktīvas 2019/203432. panta 1. punkta (b) apakšpunkts | Noteikumu projekta 16. punkts | Izpilda pilnībā | Nē | Jā |
| Direktīvas 2019/203432. panta 1. punkta (c) apakšpunkts | Noteikumu projekta 17. punkts | Izpilda pilnībā | Nē | Jā |
| Direktīvas 2019/203432. panta 1. punkta (d) apakšpunkts | Noteikumu projekta 11. punkts | Izpilda pilnībā | Nē | Jā |
| Direktīvas 2019/203432. panta 1. punkta (e) apakšpunkts | Noteikumu projekta 6.7. apakšpunkts | Izpilda pilnībā | Nē | Jā |
| Direktīvas 2019/203432. panta 1. punkta (f) apakšpunkts | Noteikumu projekta 9.8. apakšpunkts | Izpilda pilnībā | Nē | Jā |
| Direktīvas 2019/203432. panta 1. punkta (g) apakšpunkts | Noteikumu projekta 9.8. apakšpunkts | Izpilda pilnībā | Nē | Jā |
| Direktīvas 2019/203432. panta 1. punkta (h) apakšpunkts | Noteikumu projekta 23. punkts | Izpilda pilnībā | Nē | Jā |
| Direktīvas 2019/203432. panta 1. punkta (i) apakšpunkts | Noteikumu projekta 9.5.2. apakšpunkts | Izpilda pilnībā | Nē | Jā |
| Direktīvas 2019/203432. panta 1. punkta (j) apakšpunkta ievaddaļa | Noteikumu projekta 26.2. apakšpunkta ievaddaļa | Izpilda pilnībā | Nē | Jā |
| Direktīvas 2019/203432. panta 1. punkta (j) apakšpunkta (i) punkts | Noteikumu projekta 26.2.1. apakšpunkts | Izpilda pilnībā | Nē | Jā |
| Direktīvas 2019/203432. panta 1. punkta (j) apakšpunkta (ii) punkts | Noteikumu projekta 26.2.1. apakšpunkts | Izpilda pilnībā | Nē | Jā |
| Direktīvas 2019/203432. panta 1. punkta (j) apakšpunkta (iii) punkts | Noteikumu projekta 26.2.2. apakšpunkts | Izpilda pilnībā | Nē | Jā |
| Direktīvas 2019/203432. panta 1. punkta (j) apakšpunkta (iv) punkts | Noteikumu projekta 26.2.3. apakšpunkts | Izpilda pilnībā | Nē | Jā |
| Direktīvas 2019/203432. panta 1. punkta (k) apakšpunkts | Netiek pārņemts | - | - | Rīcības brīvība netiek izmantota, jo Latvijā licencētas ieguldījumu brokeru sabiedrības var emitēt Direktīvas 2019/2034 32. panta 1. punkta (j) apakšpunktā minētos instrumentus. |
| Direktīvas 2019/203432. panta 1. punkta (l) apakšpunkts | Noteikumu projekta 26.1. apakšpunkts | Izpilda pilnībā | Nē | Jā |
| Direktīvas 2019/203432. panta 1. punkta (m) apakšpunkts | Noteikumu projekta 26.5.3. apakšpunkts | Izpilda pilnībā | Nē | Jā |
| Direktīvas 2019/203432. panta 1. punkta (n) apakšpunkts | Noteikumu projekta 26.6.1. apakšpunkts | Izpilda pilnībā | Nē | Jā |
| Direktīvas 2019/203432. panta 2. punkta (a) apakšpunkts | Noteikumu projekta 5.1. apakšpunkts | Izpilda pilnībā | Nē | Jā |
| Direktīvas 2019/203432. panta 2. punkta (b) apakšpunkts | Noteikumu projekta 5.2. apakšpunkts | Izpilda pilnībā | Nē | Jā |
| Direktīvas 2019/203432. panta 3. punkts | Noteikumu projekta 26.4., 26.5.4., 26.6.2. un 26.6.3. apakšpunkts | Izpilda pilnībā | Nē | Tiesību akta vienība ir ieviesta pilnībā, izņemot tajā paredzēto iespēju ierobežot atalgojuma mainīgās daļas noteikšanā izmantojamo instrumentu veidus, jo Direktīvas 2019/2034 32. panta 8. punkts deleģē Eiropas Banku iestādi izstrādāt regulatīvos tehniskos standartus, kuri precizē instrumentu kategorijas, kas atbilst Direktīvā 2019/2034izvirzītajām prasībām. Atbilstoši minētajiem regulatīvajiem tehniskajiem standartiem ir izdota Komisijas 2021. gada 13. augusta deleģētā regula (ES) 2021/2155, ar ko attiecībā uz regulatīvajiem tehniskajiem standartiem, precizējot to instrumentu klases, kas adekvāti atspoguļo ieguldījumu brokeru sabiedrības kredītkvalitāti parastās situācijās, un iespējamo alternatīvo kārtību, kura ir piemērota izmantošanai atalgojuma mainīgās daļas vajadzībām, papildina Eiropas Parlamenta un Padomes direktīvu (ES) 2019/2034. |
| Direktīvas 2019/203432. panta 4. punkts | Noteikumu projekta 27. punkts | Izpilda pilnībā | Nē | Jā |
| Direktīvas 2019/203432. panta 5., 6. un 7. punkts | Netiek pārņemts |  |  | Rīcības brīvība netiek izmantota, jo Direktīvas 2019/2034 32. panta 4. punktā minētie nosacījumi ir atbilstoši Latvijas tirgus apstākļiem. |
| Direktīvas 2019/203434. panta 1. punkts | Noteikumu projekta 28. punkts | Izpilda pilnībā | Nē | Jā |
| Direktīvas 2019/203434. panta 4. punkts | Noteikumu projekta 28.1.1. apakšpunkts | Izpilda pilnībā | Nē | Jā |

1. \* Skat. anotācijas sadaļu "Saistītie dokumenti". [↑](#footnote-ref-2)